Кристина Калинская

Музыкальный руководитель

ГУО «Дошкольный центр развития ребёнка г.Наровля»

Гомельской области

***Беларускія вячоркі***

***Сцэнарый фальклорнай забавы з дзецімі старэйшага ўзросту***

**Мэта:** Выхоўваць у дзяцей шаноўныя адносіны да мінулага да нашых продкаў.
**Задачы:**
-развіваць цікавасць да традыцый нашай краіны;
-развівать творчыя здольнасці;
-вучыць дзяцей слухаць і разумець беларускую мову.

**Ход мерапрыемства**

*Музычная зала ўпрагожана ручнікамі, посцілкамі, прадметамі старадаўняга быту. Гучыць беларуская народная музыка. У залу ўваходзяць Гаспадар і Гаспадыня.*

**Вядучая.** Добры вечар, паважаныя госці! Сёння вас чакае сустрэча з беларускімі песнямі, танцамі, гульнямі, карагодамі!

**Вядучая.**
І, як кажуць нашы людзі,

Хай вам даспадобы будуць

Жарты, песні, смех!

Бо без песні, хоць ты трэсні,

Без гармоніка й дуды

Ходзяць ногі не туды!

Запрашаем на вячоркі!

*Выходзяць хлопчык і дзяўчынка.*

**Вядучая:**З даўніх часоў беларускі народ славіўся сваёй працавітасцю, весялосцю, сяброўствам. Пасля працы людзі збіраліся ў сялянскай хаце на вячоркі, дзе яны не толькі займаліся любімымі справамі, але і весяліліся ад усей душы. У песнях, вершах яны праслаўлялі родны край.

**Дзяўчынка 1:**Куды ні глянь-лясы шумяць,
Цвіце за полем гай,
А поле вокам не абняць.
І гэта ўсё -мой край
Пшаница, жыта на палях,
Усюды ўраджай,
Стагі, як горы , на лугах.
І гэта ўсё мой край.

**Хлопчык 1:**Жыве, працуе наш народ.
Ці ў снежань, ці ў май.
І харашэе з году ў год
Мой любы, родны край.
Куды ні глянь- лясы шумяць,
Цвіце за полем гай.
А поле- вокам не абняць,
І гэта ўсё- мой край.

*Пад музыку выходзяць гаспадар і гаспадыня.*

**Гаспадар:**
Усіх на свята запрашаем
І сардэчна вас вітаем.
І дарослых, і дзяцей,
І шаноўных усіх гасцей.
Шанаванене добрым людзям,
Хай вам радасці прыбудзе,
Хлопцы, дзеўкі, мамы, таты,
Запрашаем усіх на свята!

*Пад музыку заходзяць дзеці. Іх сустракае гаспадар і гаспадыня.*

**Дзяўчынка 2:**Добры вечар у хату,Шчыра вас вітаем,

**Хлопчык 2:**Добрага здароўя вам жадаем!Ці можна да вас на вячоркі?

**Гаспадыня:**Міласці просім да нас у госці!Вячоркі чакаюць гасцей.Заходзцьце, заходзьце,заходзьце хутчэй!

**Гаспадар:**У нашай хаце госцем будзь.Пра весялосць не забывайся.Танцуй, спявай, бяду забудзьУ працы, танцах ты змагайся!

**Вядучая** . І праўду ў народзе кажуць: “Добра ў той дом зайсці, дзе рады вам гаспадары!”

**Гаспадар**. Будзьце як дома. Сядайце, калі ласка!

*Дзеці сядаюць па чарзе, прымаўляючы.*

1. Сядзем радком, пагаворым разком.
2. За добрай размовай і справа хутчэй робіцца.
3. Якакя справа, такое і слова.
4. Нічога само не робіцца.
5. Хочаш добра жыці, павінен працу любіць.
6. Не так лёгка зрабіць, як сказаць.
7. Сёння зробім, заўтра знойдзем.
8. Зямля – маці, а праца – бацька.

**Хлопчык 3:**
А паглядзіце, якія прыгожыя ручнікі ў хаце. І хто ж гэта іх ткаў, вышываў.

**Гаспадыня:**
Без ручнікоў дом без абаронны атрымліваецца, пусты. А ручнік жывы: гэта ж дарога да неба і вяртанне з яго.
Ручнік цесна звязаны з жыццём чалавека з моманту яго нараджэння і да моманту яго рытуальнай “пераправы” ў мір продкаў. Акрамя таго, ён суправаджаў чалавека ў паўсядзённых дзеяннях з самай раніцы і да позняга вечара.
Перад тым як благаславіць дачку на шлюб, бацька тойчы абводзіў яе вакол стала (рытуальнае развітанне з сям ёй),
Ручнікамі перевязвалі пары хросных бацькоў жаніха і нявесты, якія выконвалі пачэсныя ававязкі сватоў. З хлебам-соллю, якая была на ручніку, праводзілі і сустракалі на парозе хаты.

**Гаспадыня.** Дзяўчынкі, можа вы для нас станцуеце з гэтымі прыгожымі ручнікамі?

**Дяўчынкі.** Чаму ж не станцаваць?

**Танец  “Купалінка”**

**Дзяўчынка 3:**
Дык тут яшчэ і лапці ёсць.

**Гаспадар:**
Гэтыя лапці насіў мой бацька, а вось гэтыя – маці.
Я люблю лапаточкі свае,
Няма іх – мне чагось не стае…
Ў лапаточках сваіх я пяю і танцую,
Усіх добрых людзей я гасцінна частую.
Лапці роду майго знакамітага
Вам раскажуц аб лёсе татулі майго працавітага.
Я і матчыны лапці пастаўлю ў радок,
А вось тыя, малыя, - насіў мой браток.
Дык няхай жа навеюць яны даўніну
І выхоўваюць ў дзецях маіх дабрыню.

**Гаспадыня**. А давайце пагуляем з вамі ў вясёлую гульню “Лапці”. Дзеці, а ці ведаеце вы такую гульню?

**Дзеці**. Ведаем.

**Гаспадыня.** Тады хуценька выходзьця да мяне. Пачынаем па маёй камандзе.Раз, два,тры, пачні.

**Гульня “Лапці”**

*(Па крузе ставяцца 6-7 пааў абутку (“лапці”), 8 удзельнікаў становяцца вакол іх. Гучыць беларуская народная мелодыя. Дзеці выконваюць розныя танцавальныя рухі. Па сігнале (спыняецца музыка) кожны стараецца хутка надзець “лапці”. Дзеці якія засталіся без абутку, выбываюць згульні.*

*Правілы гульні: пры кожным паўторы гульні адна пара лапцей забіраецца: гульня працягваецца да таго часу, пакуль не застанецца адзін удзельнік.*

*Выходзіць хатнік*

**Гападыня.** Ой, хто ж гэта?

**Хатнік.** Гэта я, ваш хатнік.
Я пад венікам сяджу.
Дабрабыт ваш сцерагу,
Каб чалавек с нядобрым вокам
Абыходзіў хату бокам.
Сядзеў, сядзеў я за печчу, слухаў, як вы танцуецце і жартуецце. І мне захацелася з вамі трошкі павесяліцца.

**Гаспадар.** Канешне, праходзь да нас на вячоркі. Госцем будзеш. Бачу, что ты прыйшоў не спустымі рукамі.

**Хатнік.** Прынёс я мех. А у мяху-смех!
Дзеткам на пацеху лопнуў мех ад смеху.
Вось вам, дзеткі, смешкі, вось вам і пацешкі.
Цікавых паведаю вам небыліц,
Хай скачуць да нас яны с кніжных паліц.
Пякла баба калачы ў халодненькай пячы
І як раз ляцеў камар, ды калачыкі пакраў.
Цераз вулачку ўцякаў, камізэлечку парваў.
 А вось я вам, дзеткі, прынёс карабец. Калі ласка, усе хто хоча, адчыняйце яго.

**Гаспадыня.** Хатнічак, а можна я?

**Хатнік.** Калі ласка, гаспадынька.

*Гаспадыня адчыняе карабец. Там каляровые лісткі с загадкамі.*

**Гаспадар**. Дарагія сябры, а вы загадкі умееце разгадваць? (адказы) Зараз мы гэта праверым.

**Гаспадыня.**З пакон вякоў у Беларусі з пакалення ў пакаленне перадаваліся не толькі звычаі, абрады, песні, а таксама загадкі, і зараз мы вам іх загадаем.  А за кожны правільны адказ мы будзем вам даваць пачастунак-цукерку.

**Гаспадар**. Толькі той,  хто адгадаў загадку і атрымаў пачастунак, няхай адпачывае і астатнім не дапамагае. Слухайце ўважліва.

* **Загадкі для дзяцей:**
1. Глянеш – заплачаш, а ўсе яму рады. (сонца)
2. Уся дарожка ўсыпана гарошкам. (зоркі)
3. Белая птушка ўвесь свет абляцела. (дзень)
4. На дварэ гарою, а ў хаце вадою. (снег)
5. Рук і ног не мае, а дзверы адчыняя (вецер)
6. Летам адзяваецца, зімой раздзяваецца. (дрэва)

**Гаспадыня***(звяртаецца да дзяцей).*Мае даражэнькія, а ці ведаеце вы беларускія народныя музычныя інструменты? Якія? *(Скрыпка, гармонік, дудка, дуда, жалейка, цымбалы, свістулька, колавая ліра.)* Добра, зараз мы гэта праверым.

**Гульня “Пазнай інструмент”**

Па чарзе гучаць музычныя творы: “Лявоніха” у выкананні гармоніка, “Мікіта” у выкананні дудкі, “Беларуская полька”у выкананні цымбал, “Лявоніха” у выкананні скрыпкі, “Саўка ды Грышка” у выкананні дуды, “Не шумі, дуброўка” у выкананні колавай ліры. Бацькі слухаюць і адказваюць, якія музычныя інструменты гучаць.

**Вядучая.**Вельмі добра! А нашы дзеці не толькі ведаюць музычныя інструменты, але і ўмеюць на іх граць!

**Дзіцячы аркестр**

**Гаспадар.**Ой, як прыгожа гралі музыканты, ажно мне захацелася трапіць у гэты аркестр.

Эх, скручу я дудку!
Такое зайграю,
Што ўсім будзе чутна
Ад краю да краю!..

**Гаспадыня:** Госцейкі дарагія! Напэўна прытаміліся вы пеўшы і скакаўшы. Хочам вас пачаставаць сапраўнымі беларускімі стравамі.

**Вядучая.** Адкажыце, без якой гародніны цяжка ўявіць Беларусь і кожную беларускую сям ю? Назавіце мне як мага больш страў з бульбы.

**Гаспадар:**Бульба з намі ідзе вякамі.Бульба тоўчаная, бульба вараная,І нішычмная, і засквараная.*Усе госці спяваюць песню “Бульба полька”*

**Гаспадыня:**Частаваць вас, госцейкі, буду бульбачкай. Вось бульба вараная, вось смажаная.

**Дзеці-госці** ядуць і прыгаворваюць:
Ну бульба, дык бульба!
Ой, як смачна!
Дзякуй вам за пачастунак!
Вялікі дзякуй!

**Гаспадар:** Справе – час, пацехе – гадзіна.

**Гаспадыня:** Заўтра чакае нас дзень турбот.

**Дзяўчынка 4:**
Добра разам мы гулялі,
Пелі песні і скакалі.

**Хлопчык 4:**Але час і гонар знаць,Трэба ўсім адпачываць.

**Гаспадар.**Мы вельмі рады былі бычыць вас на вячорках!
Але надыйшоў час развітвацца.

**Гаспадыня.**
Вы, дзеткі, дружна жывіце,
Хутка расціце,
Край свой любіце!
Не таму любіце, што за ўсё
Цяплейшы і прыгажэйшы,
А таму любіце, што за ўсё
Мілейшы, за ўсё даражэйшы!

**Гаспадар.**Да новых сустрэч!

**Гаспадыня.** Да пабачэння!

**Песня  “Бывайце здаровы”**

Калинская Кристина Николаевна

Музыкальный руководитель

ГУО «Дошкольный центр развития ребёнка г.Наровля»

Гомельская область, г.Наровля

ул. Макаренко, 8

+375336166293

 kristina.krichevskaya@mail.ru